Diari Oficial de la Generalitat Valenciana


Sumari del DOGV 6638, del 26-10-2011 (2011/10018)

RESOLUCIÓ de 3 d'octubre de 2011, del secretari autonòmic de Justícia de la Conselleria de Justícia i Benestar Social, per la qual s'acorda la inscripció de la baixa registral de la Fundació Joan Baptista Melià Bisbal de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6638

Data del DOGV
:   26-10-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/10273


Data del document
:   03-10-2011

Organisme emissor
:   Conselleria de Justícia i Benestar Social

Tipus de document
:   Resolució

Anàlisi jurídica

RESOLUCIÓ de 3 d'octubre de 2011, del secretari autonòmic de Justícia de la Conselleria de Justícia i Benestar Social, per la qual s'acorda la inscripció de la baixa registral de la Fundació Joan Baptista Melià Bisbal de la Comunitat Valenciana. [2011/10678]  
Vist l'expedient de baixa de registral de la Fundació Joan Baptista Melià Bisbal de la Comunitat Valenciana, resulten els següents  
  
Fets  
  
Primer. La Fundació es va classificar mitjançant una Resolució de 15 de maig de 2003, de la Secretaria General de la Conselleria de Justícia i Administracions Públiques, de caràcter cultural, són fundadors: Joan Bta. Melià Bisbal; Gaspar Quiles Sevilla; Ricard Calatayud Ortiz i Jesús Roselló Segarra (si bé, en el certificat de l'entitat bancària, incorporat a l'escriptura pública de constitució, s'al·ludix a un escrit de Joan Bta. Melià Bisbal).  
D'acord amb l'article 8 dels estatuts, la fundació té com a objectiu la promoció de la llengua catalana i de la cultura de la Comunitat Valenciana.  
  
Segon. Després d'un previ expedient d'informació prèvia, tramitat per tal de regularitzar la situació de la Fundació, es va sol·licitar finalment per la mateixa la ratificació, per part del Protectorat de Fundacions de la Generalitat, de l'Acord del Patronat de la Fundació, de data 1 de juny de 2010, aprovatori de l'extinció de la Fundació, a causa de la impossibilitat de realització del fi fundacional, així com del balanç de liquidació d'aquesta.  
La dita ratificació del protectorat va tindre lloc per mitjà de l'adopció de la Resolució de data 19 de maig de 2011, del conseller de Solidaritat i Ciutadania, per la qual es ratifica l'acord d'extinció i el balanç de liquidació de la Fundació Joan Baptista Melià Bisbal de la Comunitat Valenciana, que va ser publicada en el Diari Oficial de la Comunitat Valenciana, el 10 de juny de 2011.  
  
Tercer. El Patronat tenia reconeguda, en l'article 30 dels estatuts de la fundació, la facultat de determinar la destinació dels béns i drets resultants, de conformitat amb la legalitat vigent  
D'acord amb la documentació aportada per la fundació, el romanent que resulta de la liquidació és la quantitat de 717 €, en ser l'única quantia que figura en l'actiu i no existir passiu (s'acompanya factura de la notària amb el segell de cobrat).  
En la reunió del seu patronat, del dia 1 de juny de 2010, es va acordar per aquest que el romanent de la fundació seria lliurat a la província d'Aragó de la Companyia de Jesús, domiciliada a València al carrer la Sénia, 10, i registrada al Ministeri de Justícia al Registre d'Entitats Religioses amb el núm. 1432-aSE/B.  
En aqueix sentit, s'aporta certificat de Vicente López Millán, administrador provincial de la província d'Aragó de la Companyia de Jesús, en què consta el lliurament de 717 €, en data 18 d'octubre de 2007, en qualitat de romanent resultant de la liquidació de la Fundació Joan Baptista Melià Bisbal.   
  
Fonaments de dret  
  
Primer. L'article 9 del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Reglament Orgànic i Funcional de la Conselleria de Justícia i Benestar Social, aprovat pel Decret 99/2011, de 26 d'agost, del Consell, determinen que a aquesta Conselleria correspon exercir, entre altres, les competències en matèria de fundacions.  
  
Segon. L'article 2 del Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell, estableix que el Protectorat de les Fundacions de la Comunitat Valenciana l'exerceix la conselleria competent en matèria de fundacions, i que correspon al/a la conseller/a la titularitat del protectorat, sense perjudici de la possibilitat de la seua delegació o desconcentració.  
  
Tercer. Aquesta Secretaria Autonòmica de Justícia és competent per a conéixer i resoldre el present expedient, en virtut del que disposen els articles 46 i 47 de l'esmentat Reglament de Fundacions de la Comunitat Valenciana, aprovat pel Decret 68/2011, de 27 de maig del Consell.  
  
  
Quart. S'ha observat el que disposa l'article 26 de la Llei 8/1998, de 9 de desembre, de Fundacions, de la Comunitat Valenciana, segons el qual:  
Article 26. Liquidació  
1. L'extinció de la fundació, llevat dels supòsits en què té lloc com a conseqüència d'una fusió, determinarà l'obertura del procediment de liquidació, que es realitzarà pel patronat de la fundació sota el control del protectorat. El patronat no tindrà més facultats que la de cobrar crèdits, satisfer els deutes i formalitzar els actes pendents d'execució, sense que puga contraure més obligacions, llevat de les que calguen per a la liquidació. Acabades les operacions, es formarà l'oportú balanç de liquidació, que haurà de ser aprovat pel Patronat i sotmés a la ratificació pel protectorat. Recaiguda aquesta, es procedirà a complir el que disposa l'apartat següent, per a finalitzar la liquidació. Conclosa aquesta, es farà constar al Registre de Fundacions de la Comunitat Valenciana la seua baixa, a sol·licitud del Patronat, per un escrit dirigit al Registre, que acompanyarà el certificat de l'acord aprovatori del balanç de liquidació, la seua ratificació pel protectorat i una còpia dels documents en què s'hagen formalitzat les operacions a què es refereix l'apartat següent. No obstant això, la baixa de la fundació al registre, si resulten operacions pendents d'execució o formalització, hauran de ser dutes a terme pel protectorat.  
  
2. Els béns i drets resultants de la liquidació es destinaran a les fundacions o a les entitats no lucratives, públiques o privades, que perseguisquen fins d'interés general i que tinguen afectats els seus béns, inclús per al supòsit de la seua extinció, a la consecució d'aquells, i que hagen estat designats en el negoci fundacional o en els estatuts de la fundació extingida. Si no n'hi ha, aquesta destinació podrà ser decidida a favor de les mateixes fundacions i entitats esmentades pel Patronat, quan tinga reconeguda aquesta facultat pel fundador, i, a falta d'aqueixa facultat, correspondrà al protectorat complir aqueixa comesa.  
  
  
Cinqué. Acordada l'extinció de la Fundació, per impossibilitat del compliment dels fins fundacionals i conclòs el procediment de liquidació de la mateixa, d'acord amb la resolució esmentada en el fet segon de la present Resolució, resulta procedent donar de baixa, al Registre de Fundacions de la Comunitat Valenciana, la Fundació Joan Baptista Melià Bisbal de la Comunitat Valenciana, amb el número registral 379V, segons el que disposa article 40.5 del Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell, i el que estableix l'article 26 de la Llei 8/1998, de 9 de desembre, de Fundacions de la Comunitat Valenciana.  
  
Vistos els preceptes legals citats i la resta de generals de pertinent aplicació, resolc  
Inscriure la baixa al Registre de Fundacions de la Comunitat Valenciana de la Fundació Joan Baptista Melià Bisbal de la Comunitat Valenciana.  
Notifiqueu la present resolució, que no posa fi a la via administrativa; contra aquesta es podrà interposar recurs d'alçada en el termini d'un mes, comptador des de l'endemà de la seua notificació, davant del conseller de Justícia i Benestar Social, tot això de conformitat amb el que disposen els articles 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú, així com l'article 28 h), de la Llei 5/1983, de 30 de desembre, del Consell.   
Tot això, sense perjudici que puga exercitar qualsevol altre recurs que estime pertinent.  
  
València, 3 d'octubre de 2011.- El secretari autonòmic de Justícia: Antonio Gastaldi Mateo.